Magne Skodvin

Magne Skodvin (1915–2004) var en norsk historiker og en av de mest fremtredende forskere på den tyske okkupasjonstiden i Norge under andre verdenskrig.

 Liv og virke 

 Bakgrunn 
Magne Skodvin gikk på Hardanger Folkehøgskule 1930–1931, og han tok artium på latinlinja ved Voss landsgymnas. I 1941 tok han cand.mag-graden ved Universitetet i Oslo. Under andre verdenskrige arbeidet han for Riksarkivet fram til 1943. Han deltok i motstandsarbeid mot de tyske okkupantene under andre verdenskrig. 

 Etterkrigstiden 
Etter freden fullførte han studiene og tok hovedfagseksamen (cand. philol) i 1946. Han var formann (titulert «Formand») for Det Norske Studentersamfund i 1947. Han var formann i Noregs mållag fra 1958 til 1960. Han var redaktør for Syn og segn fra 1951 til 1959.Syn & segn Register 1945-1969

 Historiker 
I 1956 disputerte han på doktoravhandlingen «Striden om okkupasjonsstyret i Norge fram til 25. september 1940»Magne Skodvin: Striden om okkupasjonsstyret i Norge fram til 25. september 1940 (1956). Her undersøkte han det politiske spillet mellom Terboven, Quisling og andre aktører som ledet fram til kompromissløsningen for styret av Norge i september 1940. Boka ble av en historikerjury kåret til en av de ti mest betydningsfulle norske bøkene om andre verdenskrig.

Etter å ha undervist på Norges lærerhøgskole i Trondheim ble han i 1961 professor i historie ved Universitetet i Oslo, en stilling han hadde til 1983.

Sammen med Johs. Andenæs og Olav Riste utgav Skodvin et engelskspråklig oversiktsverk om Norge under andre verdenskrig som har kommet i flere opplag, samt japansk oversettelse.J. Andenæs, O. Riste, M. Skodvin Norway and the Second World War 1966, 1983, 1993 ISBN 82-518-0234-2 

Skodvin skrev forordene til de norske utgivelsene av Speers og Goebbels dagbøker. I 1982 utgav han Som seilene fylles av stormen, som var manus til serie med tolv radioforedrag som han hadde holdt i NRK.Som seilene fylles av stormen 1982 ISBN 8205141940  I 1991 utgav han boka «Krig og okkupasjon 1939–1945» som var et oversiktsverk om okkupasjonstiden i Norge med vekt på okkupasjonsstyret og fremveksten av norsk sivil og militær motstand.

På oppdrag av Utenriksdepartementet forsket han også på hvordan planene om nordisk forsvarssamarbeid og linjen med internasjonal brobyggingspolitikk på slutten av 1940-tallet ble forlatt til fordel for NATO-medlemskap. Han var en av de første norske forskerne som undersøkte dette historisk.Magne Skodvin Norden eller NATO? Utenriksdepartementet og alliansespørsmålet 1947-1949 1971 ISBN 82-00-04614-1

 Priser og hedersbevisninger  
 1988 Ridder av 1. klasse av St. Olavs Orden 
 1958 innvalgt som medlem av Det Norske Videnskaps-Akademi 
 1957 Det Kongelige Norske Videnskabers Selskab

 Bibliografi 
 «Norsk historie 1939-1945 krig og okkupasjon» 1991 ISBN 82-521-3491-2
 Nordic or North Atlantic alliance? the postwar Scandinavian security debate Forsvarsstudier 1990-3
 Som seilene fylles av stormen 1982 ISBN 82-05-14194-0
 Magne Skodvin, Ole Kristian Grimnes mfl Samtid og historie utvalde artiklar og avhandlingar 1975 ISBN 82-521-0509-2
 Magne Skodvin (red) Store navn i norsk historie om Bjørnstjerne Bjørnson, A.O. Vinje og Henrik Wergeland ISBN 82-02-02800-0
 Norden eller NATO? Utenriksdepartementet og alliansespørsmålet 1947-1949 1971 ISBN 82-00-04614-1
 Johs. Andenæs, O. Riste, M. Skodvin Norway and the Second World War første utgave 1966
 Til diskusjonen om bakgrunnen for 9. april Særtrykk av foredrag holdt Det kongelige norske videnskabers forhandlinger 1961 utgitt 1962 
 Striden om okkupasjonsstyret i Norge fram til 25. september 1940 1956

 Om Kapitulasjonsavtalen 1940: «Trondheimsavtalen 1940» i Historiker og veileder. Festskrift til Jakob Sverdrup. Oslo: Tiden norsk forlag side 81–111. ISBN 8210032437.

 Artikler i Historisk tidsskrift 
 Norges plass i Hitlers militære planar etter 7. juni 1940 Historisk tidsskrift 1949-51 35: 429-458 
 Om bakgrunnen for Führer-Erlass av 24. april 1940 Historisk tidsskrift 1949-51 35: 97-131 
 Norge i stormaktspolitikken opp til 9. april. Litteraturoversyn Historisk tidsskrift 1952-53 36: 638-672 
 Striden om okkupasjonsstyret i Norge. Svar til Sverre Steen og Sverre Hartmann Historisk tidsskrift 1957-58 38: 178-194 
 Nyordning og motstand. En fremstilling og en analyse av organisasjonenes politiske funksjoner under den tyske okkupasjonen 25.9.1940-25.9.1942. Opposisjonsinnlegg ved Thomas Chr. Wyllers doktordisputas Historisk tidsskrift 1959-60 39: 191-208 
 Hjemmestyrkene. Hovedtrekk av den militære motstanden under okkupasjonen I. Opposisjonsinnlegg ved Sverre Kjeldstadlis doktordisputas Historisk tidsskrift 1960-61 40: 190-199 
 Litteratur til norsk historie 1939-1945 Historisk tidsskrift 1967 46: 155-168

 Referanser  

 Eksterne lenker 


Kategori:Norske historieprofessorer
Kategori:Professorer ved Universitetet i Oslo
Kategori:Norske krigshistorikere
Kategori:Norske militærhistorikere
Kategori:Nynorskforkjempere
Kategori:Gunnerusmedaljen
Kategori:Formenn av Det Norske Studentersamfund
Kategori:Personer fra Ullensvang kommune
Kategori:Alumni fra Voss gymnas
Kategori:Alumni fra Universitetet i Oslo